**A Békés Megyei Lovas Szövetség elnöksége 2021. január 27-én online ülést tartott.**

**Az elnökségi ülés témái:**

**1. 2020. évi pénzügyi elszámolás:**

Nyitó egyenleg: 646 032 Ft

Bevétel: 851 000 Ft

Kiadás: 586 227 Ft

Záró egyenleg: 910 805 Ft

2. **2021. évi tervezett versenynaptár előkészítése:**

A vírushelyzet miatt a szokásos szakági fórumok megtartására egyelőre nincs lehetőség, a döntés értelmében szakáganként az elnökségi tagok keresik meg a versenyrendezőket a lehetséges időpontok összegyűjtése érdekében.

Fábián Katalin, Demkó Zsolt a fogathajtás, Susánszky Pál, Unyatinszki József a díjugratás, Petrezselem Dorottya a díjlovas, Botta Klára a gyerekügyességi versenyrendezőket kérdezi meg az előzetes elképzelésekről.

A mezőhegyesi versenyek időpontjai mindhárom szakágban ismertek. Mezőhegyes szeptember 18-án díjugrató megyei döntőt szeretne rendezni illetve díjlovas megyei döntőt október 9-én. (Díjugrató régiós döntő szeptember 24-26. Kecskemét).

REV felkészítő április 7-8., vizsga 9-én Mezőhegyesen.

Felmerült a május elsejei fogathajtó verseny rendezése Sarkadon és Orosházán,

ami egybe esik a mezőhegyesi nemzetközi verseny maraton napjával, ez gondot okoz a versenyek szakmai stábjának megszervezésében. Felmerült javaslatként, hogy május 2-án rendezzék versenyeiket a szervezők.

3. **2021. évi megyei tagdíj:**

Az elnökség egyhangúan döntött az egyesületi tagdíj 8 000 Ft-ra történő felemeléséről. A tagdíj az elmúlt 20 évben nem változott, az infláció indokolja a tagdíj megemelését.

**Számlaszám:**  
OTP NyRt. (Békéscsaba) 11733003-20055837-00000000  
(Békés Megyei Sportszövetségek Érdekszövetségi Egyesülete)  
Megj.: A közlemény rovatban ne feledjétek beírni a klub, vagy egyesület nevét.

**Befizetési határidő:** május 1.

Az a versenyző, akinek egyesülete nem fizeti be az éves megyei tagdíjat, nem kap bajnoki pontot a szakági bajnokságok fordulóin.

4. A vírushelyzet elmúltával tervezzük a megyei közgyűlés megtartását.

**Mindenkinek jó egészséget, jó munkát kívánunk!**

**Békéscsaba, 2021. január 27.**

**Janesz János**

**Békés Megyei Lovas Szövetség elnöke**